KOGNITIIVISEN PSYKOTERAPIAN YHDISTYS RY

**TOIMINTASUUNNITELMA 2024, hallituksen esitys vuosikokoukselle**

*Sisältö:*

*1.YLEISTÄ*

*1.1. Yhdistyksen tarkoitus*

*1.2. Tulevan toimikauden keskeiset asiat*

*2. YHDISTYKSEN HALLINTO JA JÄSENISTÖ*

*2.1. Vuosikokous*

*2.2. Hallitus ja avoimet työryhmät*

*2.3. Sihteeri ja hallintopalvelut*

*3. YHDISTYKSEN TALOUS*

*3.1. Yhdistyksen talous*

*3.2. Luote Oy*

*3.3. Henkilöstö- ja ostopalvelut*

*4. JÄSENISTÖ JA ALUEELLINEN JÄSENTOIMINTA*

*4.1.Jäsenistö*

*4.2. Jäsentoiminta ja alueellinen toiminta*

*4.3. Yhteistyö EABCT-jäsenmaiden yhdistysten kanssa ja jäsenmatkat*

*4.4. Tutkimus- ja julkaisuapurahat, Irma Karilan stipendirahasto*

*4.5 Matka-apurahat*

*5. PSYKOTERAPEUTTIKOULUTUSTOIMINTA*

*5.1. Kouluttajaverkosto- ja psykoterapeuttikoulutustyöryhmä*

*5.2. Psykoterapeuttikoulutukset*

*5.3. Yhdistyksen kouluttajien yhteenliittymän järjestämät koulutukset*

*5.4. Luote Oy:n järjestämät koulutukset:*

*5.5. Psykoterapeuttikoulutusten asiantuntijatyöryhmät*

*5.6. Psykoterapian kouluttajakoulutus*

*5.7. Kouluttajapsykoterapeuttipätevyylautakunta*

*5.8. Kouluttajaverkostosta huolehtiminen*

*5.9. Psykoterapeuttikoulutusten laadun varmistus*

*5.10. Psykoterapeuttikoulutusten eettinen toimikunta*

*5.11. Muu koulutustoiminta*

*6. LUOTE OY:N TOIMINTA JA TOIMINNAN KEHITTÄMINEN*

*7. TIEDOTUS JA JULKAISUTOIMINTA*

*7.1. Tiedotus*

*7.2. Julkaisutoiminta*

*8. KANSAINVÄLINEN TOIMINTA*

*9. MUU TOIMINTA*

1. ***YLEISTÄ YHDISTYKSEN TOIMINNASTA***

Toimintavuosi 2023 on yhdistyksen 47. toimintakausi.

***1.1. Yhdistyksen tarkoitus***

Sääntöjensä mukaan *”Yhdistyksen tarkoituksena on edistää ja tukea kognitiivisen psykoterapian kehitystä ja sitä soveltavien henkilöiden ammattikäytäntöä. Yhdistys toimii koulutusyhteisönä, jonka koulutusaloina ovat aikuisten ja lasten ja nuorten kognitiiviset psykoterapiat sekä kognitiiviset pari- ja perheterapiat, ryhmäpsykoterapia ja muut kognitiivisen psykoterapian alat”.*

Yhdistys järjestää psykoterapeuttikoulutusta yhteistyössä yliopistojen kanssa ja harkintansa mukaan osallistuu niistä järjestettyihin tarjouskilpailuihin ym. neuvotteluihin tai tukee jäsentensä muodostamien yhteenliittymien osallistumista niihin. Tämä koskee myös psykoterapeuttikouluttajakoulutuksia (entinen VET –koulutus). Yhdistys voi tehdä tätä psykoterapeuttikoulutusyhteistyötä yliopistojen kanssa myös Luote oy:n toteuttamana.

1.2. *Tulevan 47. toimikauden keskeiset asiat*

- jäsenistön palveleminen mm. terapeuttihaun, jäsentilaisuuksien, jäsenmatkojen ja koulutuksen, www-sivujen ja muun tiedotuksen edelleen kehittämisen muodossa

- jäsenistöä tukeva tiedottaminen ajankohtaisissa asioissa, jotka koskevat psykoterapeuttina toimimisen käytännön järjestelyitä ja hallintoa

- hallituksen työskentelyn kehittäminen ajantasaistamalla yhdistyksen hallituksen hallintomenetelmiä kuten jäsenrekisteriä, arkistointia sekä tarkentamalla hallinnon menettelyohjeita

- hallituksen avoimien työryhmien toimintaa pyritään tehostamaan edelleen

- Luote Oy:n toiminnan edelleen kehittäminen kognitiivisen psykoterapian alan täydennys- ja muun koulutuksen tarjoajana. Luote Oy:n kautta yhdistys tarjoaa myös jäsenistön ulkopuolelle ulottuvaa tasokasta kognitiivisen psykoterapian koulutusta ja samalla merkittäviä jäsenomistajaetuja yhdistyksen jäsenille

- valveutunut osallistuminen psykoterapeuttikoulutuksia ja muuta psykoterapiaa koskevaan yleiseen keskusteluun ja kehitystyöhön Suomessa

***2. Yhdistyksen hallinto ja jäsenistö***

**2.1. Vuosikokous**

Vuosikokous järjestetään 13.4. 2024 ravintola Ostrobotnialla. Tilaisuuden yhteydessä vuosikokousesitelmän pitää Kalle Partanen aiheesta ”Hyväksymis- ja omistautumisterapia selitettynä 50 minuutissa”.

***2.2. Hallituksen työskentely ja avoimet työryhmät***

Yhdistyksen hallitus työskentelee toimialojen mukaisten avointen työryhmien tukemana, näiden mukaisesti on myös laadittu toimintasuunnitelma. Hallitus kokoontuu Zoom-etäyhteyden välityksellä sekä paikan päällä Helsingissä noin 8-10 kertaa vuodessa, tarvittaessa pidetään välillä sähköpostikokouksia. Tarkoitus on, että jokainen hallituksen kokous järjestetään hybridinä siten, että myös etäyhteydellä voidaan osallistua.

Linjaseminaarissa 10.1.2020 Kopsyn hallitus teki osaltaan konsensussopimuksen, jonka mukaan hallituksen jäsenet eivät osallistu toimintaan, joka kilpailee yhdistyksen omistaman Luote Oy:n tai yhdistyksen omien psykoterapeuttikoulutusten kanssa. Tämän kaltaisen kilpailevan toiminnan katsotaan jääväävän toimijan hallituksen työskentelystä, joka koskee psykoterapeuttikoulutuksia ja Luote Oy:n toimintaa, jota hallituksen tulee valvoa. Tämä konsensusehdotus tuotiin vuosikokouksien 2021, 2022 ja 2023 hyväksyttäväksi mahdollisten sääntömuutosten tekemiseksi tulevaisuudessa. Nykyinen hallitus suosittelee uutta vuosikokouksen 2024 valitsemaa hallitusta äänestämään järjestäytymiskokouksessa hallituksen jäsenten kilpailurajoituksen jatkamisesta.

Linjaseminaarissa 12.1.2024 Kopsy ry:n ja Luote oy:n hallitukset sopivat, että Kopsy ry voi alkaa tarjota koulutuspalveluita, jotka voisivat olla sisältää mielekkäitä uusia avauksia tai kokeellisia teemoja, tai muita seminaarikoulutuksia, mutta jotka eivät ole kannattavia järjestää Luote oy:n kautta. Tämä tarjoaa jatkossa mahdollisuuden kasvattaa varainhankintaa ja samalla tarjota koulutusalustan yhdistyksen aloitteleville kouluttajille, jotka halusivat kokeilla kouluttamista. Samalla voidaan tarjota pienessä mittakaavassa mielenkiintoisia, mutta ei välttämättä vielä taloudellisesti kannattavia koulutuksia täydennyskoulutuksena jäsenistölle. Yhdistyslain puitteissa koulutustoiminta yleishyödyllisellä yhdistyksellä voi olla vain hyvin rajattua, mikä tarkoittaa enimmillään muutamaa yksittäistä tapahtumaa. Nämä ovat verollisia, ja aiheuttavat haasteita muulle verottomalle toiminnalle. Käytännössä on mielekästä perustaa tällaista koulutustoimintaa varten erillinen yhtiö, mutta toiminnan sisältö täytyy koordinoida tarkasti Luote oy:n toiminnan kanssa päällekkäisen toiminnan välttämiseksi.

Hallituksen alaisena toimii työryhmiä, joissa voi olla myös hallituksen ulkopuolisia jäseniä. Nämä työryhmät tuovat oman toimialansa suunnitelmat ja asiat hallituksen käsittelyyn. Työryhmät ovat:

***2.2.1. Hallinto- ja talousasioiden työryhmä:***

Huolehtii talouden seurannasta, talousarvion laatimisesta, ostopalveluista, työsopimuksista, apurahoista, pöytäkirjoista, toimintasuunnitelmista ja –kertomuksista, toiminnantarkastuksen valmistelusta, asiakirjojen arkistoinnista, kansainvälisestä toiminnasta (EABCT:n edustus).

***2.2.2. Tapahtuma- ja jäsenasiatyöryhmä:***

Suunnittelee jäsenistölle tarjottavia alueellisia kotimaisia tapahtumia ja kansainvälisiä jäsenmatkoja. Tukee ja toteuttaa alueellisten jäsentilaisuuksien järjestämistä, huolehtii jäsenasioiden – kuten jäsenhakemukset – käsittelystä.

***2.2.3. Mediatyöryhmä:***

Suunnittelee Kopsyn verkkosivujen sisältöjä, ulkoasua ja päivityksiä ja informaatiosisältöjä. Pitää yhteyttä yhdistyksen kotisivujen sisällöntuottajiin, kuten Verkkolehden toimitukseen, Tutkimus- ja julkaisutyöryhmään ja lopputöitään julkaiseviin yhdistyksen jäseniin, toimittaa verkkosivujen ajankohtaista ja blogit-osiota ja suunnittelee laajemminkin mediayhteistyötä.

***2.2.4. Kouluttajaverkosto- ja psykoterapeuttikoulutustyöryhmä***

Kauden 2022 aikana päädyttiin muokkaamaan Kouluttajaverkosto- ja psykoterapeuttityöryhmää siten, että perustetaan erillinen Koulutustyöryhmä ja Kouluttajaverkostotyöryhmä. Koulutustyöryhmä perustettiin vastaamaan varsinaisesta psykoterapiakoulutusten kehittämisestä yhteistyössä Luote oy:n toimitusjohtajan ja psykoterapeuttikoulutusten toimialajohtajan kanssa. Työryhmään valittiin vuonna 2023 avointen hakemusten perusteella Klaus Ranta, Maaria Koivisto, Saku Ylä-Soininmäki, Tarja Koffert ja Anne Paulo-Tuovinen, jotka jatkavat työtä Luote oy:n toimitusjohtajan ja Kopsyn puheenjohtajan kanssa. Kouluttajaverkostotyöryhmän tehtävänä on suunnitella ja järjestää syksyisin ja tarvittaessa keväisin järjestettävä kouluttajafoorumi. Psykoterapeuttikoulutuksissa yhdistys toimii aina koulutusohjelman sisällöstä vastaavana taustayhteisönä nimeämiensä vastuukouluttajien/koulutuksenjohtajien välityksellä. Käytännön toteutuksesta vastaavat joko yhdistyksen omistama yhtiö Kognitiivisen psykoterapian keskus Luote Oy tai yhdistyksen kouluttajien yhteenliittymä yhdessä yhteistyöyliopistojen kanssa. Koulutuksia pyritään jatkossa suunnittelemaan Luote Oy:n toteuttamina.

***2.2.5. Tutkimus- ja julkaisutyöryhmä***

2017 perustettu työryhmä, joka perustamisesta tehtiin aloite 40-juhlavuosiseminaarin yhteydessä. Tarkoituksena on edistää ja koordinoida kognitiivisen psykoterapian tutkimus- ja julkaisutoimintaa.

Ryhmä pyrkii saamaan mahdollisimman monet ansiokkaat psykoterapeuttikoulutusten lopputyöt julkaistavaksi yhdistyksen verkkosivujen julkisella alueella julkaistavassa yhdistyksen vertaisarvioidussa verkkolehdessä. Tyylinä on ”Open access”, eli tarkoitus on jatkossa tarjota julkaistavat Kopsyn verkkolehden numerot kaikille avoimesti saataviksi levikin laajentamiseksi ja Kognitiivisen terapian näkyvyyden parantamiseksi. Tutkimus -ja julkaisutyöryhmä tulee toimimaan jatkossa entistä tiiviimmin osana Kopsyn verkkolehden toimitusta, minkä tarkoitus on tehostaa kotimaisten kognitiivisen terapian tutkimusten julkaisua.

Verkkolehteä tullaan kehittämään siten, että sinne voi tarjota julkaistavaksi käsikirjoituksia joko vertaisarvioituina alkuperäistutkimuksina ”Alkuperäistutkimukset” -osioon tai ”Lopputyöt” -osioon, jossa lehden toimituskunta arvioi ja toimittaa tarjotut käsikirjoitukset. Lisäksi suunnitteilla on julkaista vertaisarvioitu ”Psykoosi”-teemanumero vuonna 2024, jonka artikkelit ovat jo pitkälti toimituksessa. Päätoimittajana jatkaa dos. Niklas Granö ja varapäätoimitajana tri Maaria Koivisto.

Tutkimus -ja julkaisutyöryhmä koordinoi alustavia keskusteluja ja suunnitelmia tieteellisen tutkimuksen käynnistämisestä yhdistyksen piirissä ja huomioiden Luote oy:n mahdollisuudet toimia kouluttajana näissä hankkeissa.

**2.2.6. *ISST:n (The******International Society of Schema Therapy)***

***haarana toimivan skeemapsykoterapian Special Interest Group, SIG***

SIG perustettiin 8.3.2019. SIG:n jäseneksi voi hakeutua kaikki skeematerapiaan perehtyneet psykoterapeutit ja ISST 6-päiväisen peruskoulutuksen käyneet yhdistyksen jäsenet. SIG jäsenyys edellyttää myös ISST jäsenyyttä.  SIG toimii Kognitiivisen psykoterapian yhdistyksen alaisuudessa, sillä ei ole omaa hallitusta eikä erillistä jäsenmaksua yhdistyksen jäsenmaksun lisäksi.

SIG-työryhmän tavoitteena tulevana vuonna on a) saada Suomeen sertifioituja skeemapsykoterapeutteja, b) tuottaa suomenkielistä lisämateriaalia skeemapsykoterapia työnohjaajien ja kouluttajien käyttöön, c) Lisätä skeematerapiakoulutusten määrää Skeematerapiainstituutissa ja järjestää kaksipäiväinen skeematerapia konferenssi sekä d) pitää listaa skeematerapiaan erikoistuneista työnohjaajista ja e) olla yhteydessä ISST:hen ja saada Suomen malli sertifioitumiseen liittyen perusteltua nk. lokaalimalliksi Suomeen. Lisäksi SIG kokoontuu säännöllisesti ja pyrkii luomaan skeemapsykoterapiasta kiinnostuneille sertifiointipolulla oleville psykoterapeuteille osaamisen jakamisen ja verkostoitumisen paikan. Toimintavuonna päivitetään myös verkkosivujen skeematerapiaosio, SIG työrukkanen osallistuu aktiivisesti kognitiivisen psykoterapian yhdistyksen toimintaan ja tekee hallituksen määräämät muut tehtävät. Visiona skeematerapiainstituutilla on edelleen olla johtava skeemapsykoterapian osaamisen yksikkö Suomessa kognitiivisen psykoterapiayhdistyksen alla. Ryhmän työrukkasena toimivat 2023 Jyrki Tuulari (pj), Satu Kaski, Niina Jukkara, Minna Toikka, Anastasia Kozlovski ja Minna Lammi.

2.2.7. EFT SIG

EFT SIG eli tunnekeskeisen psykoterapian sig (special interest group) työrukkanen perustettiin tammikuussa 2022. Ensimmäinen tapaaminen oli 13.1.2022. Työrukkasen jäseninä ovat Irena Miettinen, Mervi Koivisto, Terhi Tammi ja Tiina Paju.

Eft jatkaa toimintaansa vuonna 2024. Eft sig:in työrukkaseen kuuluvat: Irena Miettinen, Mervi Koivisto, Tiina Paju ja Terhi Tammi.

EFT SIG ryhmän tavoitteeksi muotoutui tunnekeskeisen terapian tietoisuuden ja osaamisen lisääminen Suomessa. EFT SIG toimii yhdistyksen alaisena tunnekeskeistä terapiaa maassamme edistävänä työryhmänä, jolla ei ole erillisiä jäsenmaksuja. Se on avoin tunnekeskeisestä terapiasta kiinnostuneille yhdistyksen jäsenille.

EFT SIG työrukkanen toimii EFT SIG:n toimintaa koordinoivana työryhmänä, joka on kokoontunut n. kerran kuukaudessa.

EFT SIG jatkaa, laajentaa ja syventää toimintaansa tulevana toimintavuonna.

***Lisäksi Luote Oy:n alaisuudessa toimii erilaisia koulutuksia valmistelevia työryhmiä (kts. Kohta 5.)***

***2.3. Sihteeri- ja hallintopalvelut***

Yhdistyksellä ei ole työsuhteessa olevia työntekijöitä, vaan se ostaa sihteeri- ja hallintopalveluita Luote Oy:ltä.

***3. Yhdistyksen talous***

***3.1. Yhdistyksen talous***

Jäsenmaksut ovat keskeinen tulonlähde.

Toimikauden aikana seurataan sitä, miten yhdistyksen varojen sijoittaminen yhdistyksen vakavaraisuuden kannalta järkeviin kohteisiin on toteutunut ja tehdään tarvittavia toimenpiteitä asiassa. Yhdistys tukee apurahoin ja matkakorvauksin sellaista toimintaa, joka palvelee yhdistyksen tarkoitusperiä ja auttaa kehittämään yhdistystä. Toimikauden aikana jaetaan yhdistyksen matka-apurahoja ja Irma Karilan tutkimus- ja julkaisuapurahoja.

Linjaseminaarissa 12.1.2024 Kopsy ry:n ja Luote oy:n hallitukset sopivat, että Kopsy ry voi alkaa tarjota koulutuspalveluita, jotka voisivat olla sisältää mielekkäitä uusia avauksia tai kokeellisia teemoja, tai muita seminaarikoulutuksia, mutta jotka eivät ole kannattavia järjestää Luote oy:n kautta. Tämä tarjoaa jatkossa mahdollisuuden kasvattaa varainhankintaa ja samalla tarjota koulutusalustan yhdistyksen aloitteleville kouluttajille, jotka halusivat kokeilla kouluttamista. Samalla voidaan tarjota pienessä mittakaavassa mielenkiintoisia, mutta ei välttämättä vielä taloudellisesti kannattavia koulutuksia täydennyskoulutuksena jäsenistölle. Käytännön selvitykset, miten mahdollisesti uusi yritys ja lisäksi yhdistyksen organisoiminen tämän koulutustoiminnan mahdollistamiseksi ovat vuoden 2024 toiminnan tavoitteina.

**3.2. *Luote Oy*** on yhdistyksen sataprosenttisesti omistama yhteiskunnallinen yritys, jonka taloushallinto kuten muukin toiminta tapahtuu yhdistyksen valvomana Luote oy:n omien elinten kautta.

***3.3. Henkilöstö ja ostopalvelut***

Yhdistys ostaa sihteeri- ja hallintopalveluita sopimuksen mukaisesti Luote Oy:ltä. Tilitoimistona on Harald Oy. Ostopalveluina hankitaan www-sivujen ylläpito ja Minduu terapeutti-haku sekä tarvittaessa muita palveluja.

***4. Jäsenistö ja alueellinen jäsentoiminta***

***4.1. Jäsenistö***

Yhdistyksen varsinaiset jäsenet ovat yhdistyksen psykoterapiakoulutuksen käyneitä tai muun vastaavan kognitiivisen koulutuksen käyneitä Valviran rekisteröimiä psykoterapeutteja tai yhdistyksen psykoterapiakoulutuksessa olevia henkilöitä (”yhdistyksen psykoterapeuttikoulutus” tarkoittaa tässä joko koulutusta, jonka yhtenä järjestäjänä on yhdistys/yhdistyksen yritys Luote oy tai koulutusta, jonka johtajan yhdistyksen hallitus on nimennyt, jonka toteutumista seurataan ja tuetaan yhdistyksen elimissä ja jonka järjestäjä osapuoli on yhdistyksen kouluttajien yhteenliittymä). Yhdistyksellä on myös kannattajajäseniä.

Kevään 2024 vuosikokouksessa äänestetään sääntömuutoksesta, jossa ehdotetaan opiskelija jäsenyyden avattavaksi myös muille kuin yhdistyksen tai Luote oy:n psykoterapiakoulutuksissa oleville. Ensimmäinen ja puoltava äänestys käytyyn syksyllä 2023 yhdistyksen ylimääräisessä kokouksessa.

***4.2. Jäsentoiminta ja alueellinen toiminta***

Kopsy ry:n tehtävä on tarjota jäsenistölle koulutuksellisia tapahtumia, joissa on mahdollista päivittää tietojaan kognitiivisen psykoterapian alalta. Syksyllä 2024 Kopsy ry:n hallitus järjestää ”Kognitiivisen psykoterapian päivän” jäsenistölleen, jossa esitellään asiantuntijaluennoilla kattavasti tuoreita menetelmiä ja alueita kognitiivisen psykoterapian kentältä. Pääluennoitsijaksi on lupautunut yhdistysyhteistyön kautta Beck -instituutin johtaja Judith Beck, joka esiintyy etänä.

Alueellisen toiminnan kehittämistä jatketaan jäsenistölle tukemalla kokoontumisia tarjoiluavustuksilla. Jäsenistöä kannustetaan paikalliseen toimintaan, esimerkiksi opintopiirien perustamiseen. Yhdistys voi tukea opintopiirien toimintaa (kahvi + kahvileipä), jos opintopiiri on avoin ja siitä on tiedotettu jäsenille ja siitä on hallituksen päätös.

***4.3 Yhteistyö EABCT-jäsenmaiden yhdistysten kanssa ja jäsenmatkat***

Työryhmä jatkaa yhteistyön kehittämistä mm. Viron, Ruotsin, Norjan, Latvian ja Puolan sisaryhdistysten kanssa. Kansainvälinen ja syvästi tuomittava tilanne Venäjän Ukrainassa aloittaman sodan takia on aiheuttanut lukuisia pakotetoimia Venäjää kohtaan, minkä vuoksi Kopsy ry seuraa EABCT:n linjauksia siitä, miten suhtaudutaan Venäjän ja Valko-Venäjän sisaryhdistysten kanssa järjestettävään toimintaan.

Elokuussa 2022 on toteutuneen, Viroon suuntautuneen jäsenmatkan innostamana jatketaan seuraavien jäsenmatkojen valmistelua muiden kansainvälisten kognitiivisten yhdistysten ja toimijoiden kanssa yhteistyössä. Valmistelut Puolaan suuntaavasta jäsenmatkasta on aloitettu paikallisen yhdistyksen kanssa yhteistyössä, ja on toteutumassa elokuussa 2024.

***4.4. Tutkimus- ja julkaisuapurahat, Irma Karilan stipendirahasto***

Apurahoilla on tarkoitus tukea kognitiivisen psykoterapian tutkimus- ja kehittämistyötä myös laajoja tutkimusprojekteja suppeammissa hankkeissa.

Apurahoja jaetaan edelleen yhdistyksen hallinnoiman Irma Karilan nimeä kantavan rahaston kautta. Yksittäisen apurahan maksimimäärä 3000 €, mutta hakija voi määritellä paljonko hakee (esim. 750 €-3000 €) käyttötarkoituksen mukaan. Yhdistyksen Irma Karilan rahaston kautta jakamien apurahojen kokonaismäärä on 6000 – 10 000€/ vuosi. Hakuaika on kesällä 2024.

Apurahaa myönnetään yhdistyksen jäsenille kognitiivisen psykoterapiatyön tutkimustyöhön tai julkaisuihin sekä kirjallisuuden ja materiaalin tuottamiseen. Materiaalilla tarkoitetaan mm. erilaisia hoito-oppaita, manuaaleja, lomakkeita ja tallenteita, jotka hyödyntävät kognitiivista psykoterapiatyötä tai koulutusmateriaalia/ luentopaketteja. Apurahat ovat verotonta tuloa, tuloverolaki 82§.

Apurahahakemuksessa tarvitaan: Henkilötiedot (apurahaa voi hakea yksittäinen henkilö tai työryhmä), henkilötunnus, osoitetiedot, käyttötarkoitus, haettu määrä ja perustelu, työsuunnitelma, tavoitteet, julkaisusuunnitelma ja aikataulu.

Apurahat ovat haettavana vuonna 2024 vuosikokouksen päätöksen mukaisessa muodossa ja perusteilla.

***4.5. Matka-apurahat***

Yhdistyksen jäsenet voivat hakea yhdistyksen hallitukselta yhteensä neljää 750 eurona suuruista matka-apurahaa kansainväliseen kongressiin osallistumista varten vuodelle 2024. Haku avautui loppuvuodesta 2023. Vaihtoehtoisesti etä-kongresseihin, tai kotimaan kongresseihin voi hakea pienempää 300-500 euron suuruista matka-apurahaa. Kopsy ry:n hallitus käsittelee hakemukset ja arvioi tutkimus-ja julkaisutyöryhmän kanssa matkaraha-hakemuksen suhteessa siihen mahdolliseen hyötyyn mitä osallistuminen voi tarjota. Hyväksytyt matka-apurahan saaneet kirjoittavat matkakertomuksen julkaistavaksi Kopsy ry:n verkkosivuilla. Kongressissa pidettävä esitys luetaan hakijalle eduksi.

***5. Psykoterapeuttikoulutustoiminta***

***5.1. Kouluttajaverkosto- ja psykoterapeuttikoulutustyöryhmä***

Kauden 2022 aikana päädyttiin muokkaamaan Kouluttajaverkosto- ja psykoterapeuttityöryhmää siten, että perustetaan erillinen Koulutustyöryhmä ja Kouluttajaverkostotyöryhmä. Koulutustyöryhmä perustettiin vastaamaan varsinaisesta psykoterapiakoulutusten kehittämisestä yhteistyössä Luote oy:n toimitusjohtajan ja psykoterapeuttikoulutusten toimialajohtajan kanssa. Koulutustyöryhmä on tavannut n. 1 x kk ja pitää keväällä 2024 päivän mittaisen työpajan psykoterapiakoulutusohjelmien laadun ja sisällön kehittämisestä.

Kouluttajaverkostotyöryhmän tehtävänä on suunnitella ja järjestää syksyisin ja tarvittaessa keväisin järjestettävä kouluttajafoorumi. Psykoterapeuttikoulutuksissa yhdistys toimii aina koulutusohjelman sisällöstä vastaavana taustayhteisönä nimeämiensä vastuukouluttajien/koulutuksenjohtajien välityksellä. Käytännön toteutuksesta vastaavat joko yhdistyksen omistama yhtiö Kognitiivisen psykoterapian keskus Luote Oy tai yhdistyksen kouluttajien yhteenliittymä yhdessä yhteistyöyliopistojen kanssa. Koulutuksia pyritään jatkossa suunnittelemaan Luote Oy:n toteuttamina.

***5.2. Psykoterapeuttikoulutukset***

Psykoterapeuttikoulutuksissa yhdistys toimii aina koulutusohjelman sisällöstä vastaavana taustayhteisönä nimeämiensä vastuukouluttajien/koulutuksenjohtajien välityksellä. Käytännön toteutuksesta vastaavat joko yhdistyksen omistama yhtiö Kognitiivisen psykoterapian keskus Luote Oy tai yhdistyksen kouluttajien yhteenliittymä yhdessä yhteistyöyliopistojen kanssa. Koulutuksia pyritään jatkossa suunnittelemaan Luote Oy:n toteuttamina.

***5.3. Yhdistyksen kouluttajien yhteenliittymän järjestämät koulutukset:***

* Ei käynnissä vuonna 2024

***5.4. Luote Oy:n järjestämät koulutukset:***

* Turku 22-25
* Jyväskylä 23-26
* Helsinki 21-24
* Helsinki Lanu 21-24
* Helsinki 22-25
* Helsinki 23-26
* Helsinki 24-27
* Helsinki lanu 24-27
* Itä-Suomi 24-28
* Oulu (Jyväskylän yliopisto) 22-25

***5.6. Psykoterapian kouluttajakoulutus***

Helsingin yliopiston ja Luote oy:n järjestämänä jatkuu kouluttajapsykoterapeuttikoulutus 2023-2025.

***5.7. Kouluttajapsykoterapeuttipätevyyslautakunta***

Kouluttajapsykoterapeuttipätevyyslautakunta on vuosien 2002-2015 aikana myöntänyt hakemuksesta kouluttajapsykoterapeuttipätevyyden määriteltyjen kriteereiden mukaan kaikkiaan 36 yhdistyksen jäsenelle. Koska aiemmat VET-koulutukset ovat muuttuneet kouluttajapsykoterapeuttikoulutuksiksi, yhdistyksen myöntämä nimike on muutettu: senior kouluttajapsykoterapeutti. Tällä hetkellä listauksessa on kaikkiaan 37 senior kouluttajapsykoterapeuttia. Senior- kouluttajapsykoterapeuttipätevyyslautakunta Kirsti-Liisa Kuusinen, Juhani Tiuraniemi ja Risto Moilanen ovat ilmoittaneet eroavansa keväällä 2024. Kopsyn hallitus vastaa toistaiseksi senior kouluttajapsykoterapeutti-pätevyyden myöntämisestä.

***5.8. Kouluttajaverkostosta huolehtiminen***

Yhdistys järjestää yhdessä Luote Oy:n kanssa yhden tai kaksi kouluttajafoorumia keväällä ja syksyllä 2024. Syksyn foorumissa toteutetaan yhdistyksen kouluttajien koulutusta. Kouluttajaverkoston muita tarpeita ja kehittämistä ylläpitää yhdistyksen Kouluttajaverkosto - työryhmä.

***5.9. Psykoterapeuttikoulutusten laadun varmistus***

Yhdistyksen koulutusten laatutakuu on laadittu vuonna 2005. Laatutakuuta päivitetään säännöllisesti, viimeksi vuonna 2022 (psykoterapeuttikoulutusten toimialajohtaja). Koulutusten laatua seurataan seminaariarvioin, koulutusten omin arviointien kautta sekä kouluttajafoorumin keskusteluissa. Uuden koulutustyöryhmän keskeinen tehtävä on kehittää psykoterapeuttikoulutusten laadunvalvontaa ja tuoda siihen uusia arviointi-ja kompetenssimääritelmiä ja tapoja. Laadun ylläpitäminen ja kehittäminen on paitsi Luote oy:n, myös kouluttajien, koulutuksenjohtajien myös Kopsyn työryhmien tehtävä.

***5.10. Psykoterapeuttikoulutusten eettinen toimikunta***

Toimikunta jatkaa toimintaansa, toimikunnan kokoonkutsujana on Janne Riste, jäsenenä myös Minna Katajarinne. Toimikunta toimii tarvittaessa myös muiden kuin psykoterapeuttikoulutusten, esimerkiksi valmisteilla olevan työnohjaajakoulutuksen eettisenä toimikuntana.

***5.11. Muu koulutustoiminta***

Luote Oy:n järjestämänä toteutetaan useampia seminaareja ja koulutuksia.

**6. *Kognitiivisen psykoterapian keskus Luote Oy ja sen toiminnan kehittäminen***

Taloudelliset vaikutukset Globaalin pandemian, Ukrainan sodan, yleisen talouden heikentymisen ja hyvinvointialueiden toiminnan uudelleenjärjestelyjen vuoksi yhtiön taloudelliseen ympäristöön ja toimintaan liittyy merkittäviä riskejä ja epävarmuustekijöitä. Yhtiö pyrkii parantamaan kannattavuuttaan toteuttamalla toimenpiteitä, joista yksi on henkilökunnan vähentäminen ja irtisanomiset, mikäli yhtiö ei kuitenkaan saa parannettua kannattavuuttaan alkaneen tilikauden aikana, se voi antaa merkittävää aihetta epäillä yrityksen kykyä jatkaa toimintaansa. Yhtiön johdon tilinpäätökseen 2023 tekemän arvion mukaan se pystyy jatkamaan toimintaansa vuonna 2024.

Kehityskohteita yrityksellä on ruotsinkielinen psykoterapeuttikoulutus ja lyhytterapeut­tisen verkkokoulutuksen laajentaminen 30 opintopisteeseen.

Luote Oy:lla on vuokrasopimus toimitiloista Oulussa. Toimitilojen edelleenvuokraajina etusijalla ovat yhdistyksen jäsenet. Lisäksi tiloja hyödynnetään koulutusten ja erilaisten yhdistyksen tilaisuuksien järjestämiseen.

Koulutustoimintaa suunnitellaan eteenpäin tähänastisten kokemusten ja saadun palautteen pohjalta. Luote oy:n hallitus valitaan vuodelle 2024 yhtiökokouksessa 25.3.2024.

***7. Tiedotus ja julkaisutoiminta***

***7.1 Tiedotus***

Yhdistyksen jäsenmäärän laajuus asettaa yhdistyksen tiedotustoiminnalle kasvavasti vaatimuksia, jotka eivät voi toteutua pelkästään henkilökohtaisten kontaktien kautta. Yhdistyksen uudet verkkosivut on otettu käyttöön alkuvuodesta 2023 ja niiden kehittäminen jatkuu edelleen. Kauden aikana tavoitteena on lisätä kognitiivisen psykoterapian sekä yhdistyksen näkyvyyttä ja vahvistaa kognitiivisen psykoterapian ”brändiä” laadukkaana ja tutkimukseen perustuvana hoitomuotona. Kopsy ry:n verkkosivuilla sijaitsevaa organisaatiokaaviota on kehitetty, jotta jokaisen jäsenen on helppo hahmottaa yhdistyksen toiminta ja työryhmät joiden toimintaan voisi osallistua. Kehitystyötä jatketaan edelleen.

Tiedotuksessa käytetään lisäksi sähköisiä jäsenkirjeitä, joilla jäsenistö tavoitetaan nopeasti. Yhdistyksen koottu jäsenkirje lähetetään noin kahden kuukauden välein, kun tiedotettavaa asiaa on. Lisäksi lähetetään tarvittaessa tiheämminkin Luote oy:n ilmoituksia koulutuksista.

Yhdistyksen www-sivujen jäsenalueelle toimitetaan yhdistyksen jäsenten käyttöön sellaista lomake- yms. materiaalia, johon on saatu asianmukaiset luvat.

***7.2 Julkaisutoiminta***

Vertaisarviointia ja Kopsyn verkkolehden toimittajien arviointia käyttävän tieteellisen verkkolehden julkaisemista jatketaan vuosikokouksen päättämässä muodossa. Verkkolehdessä julkaistaan edelleen tieteelliset kriteerit täyttäviä psykoterapiakoulutusten lopputöitä ja muita artikkeleita. Lehden artikkelit ovat osoittautuneet tärkeiksi mm. erilaisten koulutusten oppimateriaaleina. Materiaalipankin/Verkkolehden uusien julkaisujen ilmestymisestä tiedotetaan edelleen jäsenille jäsenkirjeen muodossa. Verkkolehden päätoimittajaksi vaihtui Niklas Granö vuoden 2023 alussa ja lehden toimittamisen apuna on ollut Kopsyn tutkimustyöryhmä, ja uusittavien www-sivujen kautta tullaan kehittämään käsikirjoitusten tarjoamis- ja muokkaamisprosessia.

***8. Kansainvälinen toiminta***

Yhdistys osallistuu vuosittain EABCT:n kokouksiin ja pitää yhteyttä sen jäsenorganisaatioihin. Kopsy ry:n pj osallistuu kaksi kertaa vuodessa EABCT:n kokouksiin ja lisäksi kaksi kertaa vuodessa EABCT:n etänä järjestettäviin valmisteleviin kokouksiin. EABCT:n 2024 kongressi järjestetään Belgradissa, Serbiassa 4-7.9.2024.

Yhdistys ylläpitää ja luo suhteita muihin kansainvälisiin kognitiivisen psykoterapian yhdistyksiin ja pyrkii edistämään toimintaa, vierailuja ja yhteydenpitoa sisaryhdistysten välillä.

***9. Muu toiminta***

Yhdistyksen nimeäminä edustajina Maaria Koivisto toimii Psykiatriyhdistyksen psykoterapian

erityispätevyyslautakunnassa ja Armi Hakanen Valviran psykoterapiakoulutuksia arvioivan asiantuntijaryhmän varajäsenenä Kirsti-Liisa Kuusiselle.

Yhdistyksen jäseniä toimii myös muissa elimissä, vaikka he eivät olekaan siellä yhdistyksen nimeäminä edustajina. Tavoitteellista on, että yhdistyksellä on edustusta mahdollisimman monissa elimissä, joissa voidaan valvoa ja vaikuttaa kognitiivisen psykoterapian sisältöihin, laatuun ja saatavuuteen.

**Liite: hallituksen vuosikalenteri**

**Tammi-helmikuu**

\* Toimintakertomuksen ja –suunnitelman sekä talousarvion valmistelu.

\* Kevään kouluttajafoorumin käytännön järjestelyt. Kevään kouluttajafoorumikutsu. Syksyn kouluttajafoorumin teeman ja kouluttajan miettiminen.

\* Sähköinen jäsenkirje, jossa myös vuosikokouskutsu

\* Jäsenmaksumuistutukset (sähköpostitse) edellisen vuoden maksamattomista laskuista. Jos kaksi vuotta maksamatta muistutus niistä sekä ilmoitus, että jäsen erotetaan jäsenyydestä sääntöjen mukaan maksamattomien jäsenmaksujen vuoksi, ellei hän maksa jäsenmaksuja tai maksa osittain ja tee maksusuunnitelmaa yhdistyksen sihteerin kanssa. (yhdistyksen talouspalvelu hoitaa, nämä muistutusasiat sekä tiedon erotettavista jäsenvastaaville)

\* päätös matka -apurahoista hakemusten pohjalta

**Maaliskuussa**

\* Tilit/tase toiminnantarkastajille.

\* Toimintakertomus ja –suunnitelma toiminnantarkastajille.

\* Talousarvio toiminnantarkastajille. Tilit jätetään edellisessä vuosikokouksessa valittujen tilintarkastajien /toiminnantarkastajientarkastettavaksi kuukausi ennen vuosikokousta ja näiden on annettava lausuntonsa hallitukselle kaksi viikkoa ennen vuosikokousta.

\* Vuosikokouskutsun lähettäminen. Yhdistyksen vuosikokouksesta on ilmoitettava jäsenille kirjeitse, sähköpostilla, tekstiviestillä tai yhdistyksen kotisivuilla vähintään kolme viikkoa ennen kokousta.

\* Vuosikokousasiakirjat kotisivuille

\* EABCT:n puolivuosikokoukseen osallistuminen

**Huhtikuussa**

\* Kouluttajafoorumisisältönä yhdistyksen psykoterapiakoulutusten kehittäminen. Syksyn kouluttajafoorumin päivämäärän sopiminen

\* Vuosikokous, vuosikokousesitelmä ja cocktailtilaisuus jäsenille. Yhdistyksen vuosikokous on pidettävä viimeistään huhtikuussa.

\* Muistutus maksamattomista jäsenmaksuista sähköpostitse. Yhdistyksen talouspalvelu hoitaa.

**Touko-kesäkuussa**

**\*** Uuden hallituksen järjestäytymiskokous

\* EABCT:n vuosikokouksessa esiin tulleiden asioiden käsittely/tiedotus hallitukselle

\* Kevään kouluttajafoorumissa käsiteltyjen asioiden jatkotyöstäminen hallituksessa.

\* Syksyn kouluttajafoorumin valmistelu.

\* Verkkolehti ilmestyy

**Elo-syyskuussa**

\* Sähköinen jäsenkirje

\* Muistutus maksamattomista jäsenmaksuista. Yhdistyksen talouspalvelu hoitaa.

\* EABCT:n kongressiin osallistuminen. EABCT:n kokouksessa käsittelyyn tulevien asioiden käsittely hallituksessa, mahdolliset kannanotot.

\* Syksyn kouluttajafoorumin valmistelu.

\* Vuosikokousesitelmän pitäjän miettiminen ja kysyminen.

\* Alueellisen jäsenillan/jäsentapahtuman järjestäminen

\* Irma Karilan rahaston apurahojen hakuun laittaminen

**Loka-Marraskuu**

\* Syksyn kouluttajafoorumin järjestäminen.

\* Verkkolehti ilmestyy.

\* Vuosikokouspäivän ja -paikan sopiminen.

\* Vuosikokousesitelmän pitäjän miettiminen ja kysyminen (jos ei ole aiemmin hoidettu)

\* Päätös Irma Karilan apurahoista

\* Marras-joulukuu: Matka-apurahojen hakuun laittaminen